সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
দ্য টারমিনেটর
ডীলটা করে ফেলার জন্য ডেলিকে দ্রুত সিদ্ধান্ত নেওয়াতে হবে। কাজেই ক্যামেরন তাঁর বন্ধু ল্যান্স হেনরিকসনকে আগেভাগে পাঠালেন। হেনরিকসনের গায়ে ছিলো টারমিনেটরের মতো পোশাক, টারমিনেটরের অভিনয় করে দেখানোর জন্যই পাঠানো হয় তাঁকে। লাথি মেরে দরজা খুলে ভেতরে ঢুকলেন তিনি, চামড়ার জ্যাকেট পরনে, দাঁতে সোনালীপাত লাগানো, নকল কাটাদাগ মুখজুড়ে। ধপ করে এক চেয়ারে বসে পড়লেন তিনি। কিছুক্ষণ পরেই ক্যামেরন এসে পৌঁছান, অফিসের সবাইকে হেনরিকসনের অভিনয় থেকে রেহাই দেন তিনি। স্ক্রিনপ্লে আর ক্যামেরনের প্যাশন টের পেয়ে ডেলি প্রভাবিত হলেন। ১৯৮২ সালের শেষদিকে এই ছায়াছবিটি নির্মাণের জন্য সাহায্য করতে রাজি হলেন ডেলি, জড়ালেন এইচবিও আর ওরিওনকে। প্রাথমিকভাবে "দ্য টারমিনেটরে"র বাজেট ধরা হয় ৪ মিলিয়ন ডলার। পরে একে সাড়ে ছয়ে উন্নীত করা হয়।